„ Mér finnst að það þurfi ekkert að reisa hérna mosku “ Ummæli Sveinbjargar um mosku í Reykjavík sprengdu upp kosningabaráttuna . Flokkurinn náði tveimur mönnum í borgarstjórn eftir að hafa mælst fulltrúalaus fram á lokasprettinn . Vísir / Stöð 2 Sveinbjörg Birna Sveinbjörnsdóttir , borgarfulltrúi Framsóknar , segist ekki sjá eftir moskuummælum sínum en að hún hafi verið að tala um lóðaúthlutanir . Hún sé þó á þeirri skoðun að moska sé óþörf í Reykjavík . Þetta segir hún í viðtali við DV í dag . „ Við þurfum svolítið að skoða af hverju það er talað um uppgang múslima í nágrannalöndum okkar . Hvað hefur gerst sem hefur valdið því að þetta er farið að ná undirtökum , sérstaklega með tilliti til réttinda eins og kvenfrelsis sem barist hefur verið fyrir ? , “ spyr hún í viðtalinu . „ Samkvæmt stjórnarskrá þá erum við með okkar kirkjur og mér finnst að það þurfi ekkert að reisa hérna mosku , “ segir hún og bendir á að það séu tvö bænahús múslíma í Reykjavík . „ Það virðist vera þannig að þegar moskur rísa þá er farið að tala um þessi undirtök , “ segir hún .